Diari Oficial de la Generalitat Valenciana


Sumari del DOGV 9139, del 30-07-2021 (2021/8279)

RESOLUCIÓ de 23 de juliol de 2021, de la Vicepresidència i Conselleria d'Igualtat i Polítiques Inclusives, per la qual es resol el procediment de selecció de sol·licituds d'entitats d'iniciativa social per a acollir-se al règim d'acords d'acció concertada en matèria de serveis socials en el sector d'atenció a persones amb diversitat funcional per al període 2021.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9139

Data del DOGV
:   30-07-2021

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2021/8279


Data del document
:   23-07-2021

Organisme emissor
:   Vicepresidència i Conselleria d'Igualtat i Polítiques Inclusives

Tipus de document
:   Resolució

Anàlisi jurídica

 Descriptors 

:   * Vicepresidència i Conselleria d'Igualtat i Polítiques Inclusives

RESOLUCIÓ de 23 de juliol de 2021, de la Vicepresidència i Conselleria d'Igualtat i Polítiques Inclusives, per la qual es resol el procediment de selecció de sol·licituds d'entitats d'iniciativa social per a acollir-se al règim d'acords d'acció concertada en matèria de serveis socials en el sector d'atenció a persones amb diversitat funcional per al període 2021. [2021/8279]  
Antecedents de fet  
I) Per la Resolució de 28 de maig de 2021 (DOGV núm. 9097, de 01.06.2021), de la Vicepresidència i Conselleria d'Igualtat i Polítiques Inclusives, es convoquen els acords d'acció concertada en matèria de serveis socials en el sector d'atenció a persones amb diversitat funcional per al període 2021, l'objecte específic de la qual és concertar, d'acord amb les disponibilitats pressupostàries existents, en l'àmbit de la Comunitat Valenciana, els serveis corresponents a 1.009 places que es detallen a continuació:  
a) Serveis d'atenció precoç per a l'atenció de xiquets/es amb trastorn del desenvolupament o risc de patir-lo, de 0 a 6 anys: 306 places.  
b) Serveis de centres de rehabilitació i integració social (CRIS) per a persones amb trastorn mental greu: 120 places.  
c) Serveis de centres ocupacionals per a la integració sociolaboral de persones amb diversitat funcional: 135 places.  
d) Serveis de centre de dia per a persones amb diversitat funcional intel·lectual, física i orgànica: 290 places.  
e) Serveis de centre de dia per a persones amb trastorn mental greu: 35 places.  
f) Serveis de residències per a persones amb diversitat funcional intel·lectual, física i orgànica: 54 places.  
g) Serveis en habitatges tutelats per a persones amb diversitat funcional física o intel·lectual: 25 places.  
h) Serveis en habitatges tutelats per a persones amb trastorn mental greu: 44 places.  
  
II) Durant el termini establit per a la presentació de sol·licituds, les entitats han sol·licitat per a ser concertades un total de 926 places per a les 1.009 convocades, i s'han obert 47 expedients, dels quals corresponen 21 expedients a València, 20 expedients a Alacant i 6 a Castelló, que es distribueixen de la manera següent segons les tipologies:  
  
  
Tipologia Convocatòria València Castelló Alacant Total  
CAT 948 753 09 598 867  
CRIS 120 0 0 120 120  
CO 135 20 20 0 40  
CD DF 448 161 26 7 154  
CD TMG 35 15 0 20 35  
RESIDÈNCIA 54 23 20 7 50  
VT DF 25 21 0 0 21  
VT TMG 44 18 7 0 25  
TOTALS 8958 411 59 329 170  
  
  
III) En cada direcció territorial de la Conselleria s'ha constituït una comissió tècnica instructora, que ha tramitat i ha instruït els expedients, integrada per tres membres designats per la persona titular de la direcció territorial, de conformitat amb l'article 11 de la resolució esmentada.  
  
Aquestes han sigut les encarregades de comprovar que les sol·licituds presentades per les entitats compleixen els requisits que estableix l'article 7 del Decret 181/2017, de 17 de novembre, del Consell, pel qual es desenvolupa l'acció concertada per a la prestació de serveis socials en l'àmbit de la Comunitat Valenciana, així com l'article 7 de l'annex I de la resolució de convocatòria, per a optar i accedir al règim d'acció concertada.  
Així mateix, consta un informe que recull les entitats i els centres que han acreditat que disposaven d'un certificat de qualitat del centre o servei amb anterioritat al termini de resolució del procediment de concertació, i indica aquelles que no ho han acreditat, per la qual cosa quedaran obligades a disposar d'aquest en el termini establit en la disposició transitòria cinquena del Decret 181/2017, de 17 de novembre, del Consell, i apareixerà reflectit en el document de formalització del concert social.  
IV) Una vegada esmenades les deficiències detectades en la documentació i, per tant, finalitzada la instrucció de tots els expedients corresponents al seu àmbit territorial, les comissions tècniques instructores de les direccions territorials de la Conselleria han elevat a la Comissió d'Avaluació la relació d'entitats els centres i els serveis de les quals compleixen els requisits, amb la puntuació obtinguda segons el barem establit en l'article 12 (Criteris de selecció i valoració d'entitats) de l'annex I de la resolució de convocatòria.  
V) La Comissió d'Avaluació, en sengles reunions que van tindre lloc en data 19/07/2021 i 20/07/2021, ha quantificat la totalitat de places oferides de les sol·licituds d'entitats d'iniciativa social que superen la puntuació mínima de 50 punts, per a cobrir els serveis corresponents a les places establides en la convocatòria pública, d'acord amb la tipologia dels recursos i els mòduls econòmics corresponents.  
Quant a la data d'efectes de les places per concertar, d'acord amb el que es disposa en l'article 17.1. a) de la resolució de convocatòria (contingut de la resolució en relació amb les places i serveis concertats), la Comissió d'Avaluació, d'acord amb les necessitats socials per atendre i les disponibilitats pressupostàries, determina:  
A partir del 27 de juliol de 2021, per a l'ocupació de places en centres nous i l'ampliació en els que estan en funcionament.  
  
VI) Existeix crèdit adequat i suficient per a l'adopció d'aquest acord, a càrrec del programa pressupostari 311.20 Gestió i organització del sistema, capítol IV, codi S6738, de la secció 16 del pressupost de despeses de la Vicepresidència i Conselleria d'Igualtat i Polítiques Inclusives, recollit en la Llei de pressupostos de la Generalitat per a l'any 2021 per un import màxim de 242.648.020 euros, dels quals 2.961.887,76 euros estaran destinats a aquesta actuació.  
  
  
Fonaments de dret  
Primer. Correspon a la persona que ocupa el lloc de directora general de Gestió i Organització del Sistema, per delegació de la persona titular de la Conselleria i tenint en compte les disponibilitats pressupostàries existents, la resolució del procediment d'acció concertada convocat per la Resolució de 28 de maig de 2021 (DOGV núm. 9097, de 01.06.2021), de la Vicepresidència i Conselleria d'Igualtat i Polítiques Inclusives, per la qual es convoquen els acords d'acció concertada en matèria de serveis socials en el sector d'atenció a persones amb diversitat funcional per al període 2021 de conformitat amb l'article 15.  
  
  
Segon. L'article 87 de la Llei 3/2019, de 18 de febrer, de la Generalitat, de serveis socials inclusius de la Comunitat Valenciana, estableix l'acció concertada com a forma de provisió de les prestacions del Sistema Públic de Serveis Socials, i aclareix que els acords d'acció concertada són instruments organitzatius de naturalesa no contractual a través dels quals les administracions competents podran organitzar la prestació de serveis socials per entitats d'iniciativa social el finançament dels quals, l'accés i el control siguen de competència seua, i s'ajusten al procediment i als requisits que estableix aquesta llei i la normativa sectorial aplicable.  
  
Tercer. Pel Decret 181/2017, de 17 de novembre, del Consell, pel qual es desenvolupa l'acció concertada per a la prestació de serveis socials en l'àmbit de la Comunitat Valenciana per entitats d'iniciativa social, s'aprova el reglament que regula els requisits, el procediment, el contingut i les condicions bàsiques per a la implantació, l'execució i el desenvolupament dels acords d'acció concertada.  
  
Quart. D'acord amb l'article 13 del Decret 181/2017, de 17 de novembre, del Consell, correspon a la persona titular de la conselleria competent en matèria de serveis socials efectuar la convocatòria de concerts amb entitats d'iniciativa social, mitjançant una resolució que reculla aquells aspectes i elements que estableix aquesta norma i en delimite l'objecte i, si escau, el nombre de places i les característiques de les prestacions susceptibles de concert; així com els criteris de valoració d'entitats, centres i serveis per a la resolució del procediment de selecció i adopció d'acords d'acció concertada, tant en funció de les disponibilitats pressupostàries, com de la continuïtat necessària i garantia de qualitat del servei que estan prestant les entitats d'iniciativa social amb els principis de transparència, publicitat i no discriminació.  
  
  
Cinqué. El procediment de concertació s'ha dut a terme conforme a les condicions generals que s'estableixen en la convocatòria dels acords d'acció concertada en matèria de serveis socials en el sector d'atenció a persones amb diversitat funcional, la Comissió d'Avaluació ha analitzat les sol·licituds presentades i ha deixat constància de la relació ordenada dels participants en el procediment de selecció que han acreditat el compliment dels requisits exigits, amb la puntuació en el procediment de selecció, d'acord amb els criteris de valoració, que han sigut ponderats d'acord amb el que s'estableix en l'article 12 de l'annex I de la resolució de convocatòria.  
  
  
Sisé. El contingut de la resolució en relació amb les places i els serveis concertats està regulat en l'article 16 de l'annex I de la resolució de la convocatòria, per la qual cosa escau determinar les places dels centres que són objecte de concert, en què s'estableix la reserva i l'ocupació d'una part o de la totalitat de places, amb l'import de l'anualitat determinat per a cada centre en funció del nombre de places concertades, el mòdul econòmic aplicable i el nombre de dies de prestació del servei. Així mateix, en annex II es recullen les places i els serveis oferits per entitats d'iniciativa social, que escau denegar, i la causa motivada.  
  
I per tot això, conforme amb el que es disposa en l'article 18 del Decret 181/2017, de 17 de novembre, del Consell, resolc:  
1r Aprovar l'acord d'acció concertada i el concert de serveis i places de centres d'atenció social a persones amb diversitat funcional, que consten en l'annex I d'aquesta resolució, amb la identificació de l'entitat titular, CIF, tipologia de centre, nombre de places concertades i import de l'anualitat 2021.  
L'aprovació de la concessió de concerts socials per a l'any 2021, per un import total de 2.961.887,76 euros s'efectua a càrrec del crèdit consignat en el programa pressupostari 311.20 Gestió i organització del sistema, capítol IV, aplicació pressupostària S6738 (concerts de places en centres d'atenció social per a persones amb diversitat funcional), de la secció 16 del pressupost de despeses de la Vicepresidència i Conselleria d'Igualtat i Polítiques Inclusives.  
La concertació de serveis i places aprovades per aquesta resolució queda subjecta a la subscripció del document administratiu de formalització de concert social, d'acord amb el que s'estableix en l'article 18 de l'annex I de la resolució de convocatòria.  
Els concerts socials que se subscriguen tindran una duració de 158 dies en el cas dels centres d'atenció residencial i 84 dies en els casos d'atenció diürna i ambulatòria, d'acord amb el que s'estableix en la convocatòria, des de la data d'efectes fixada en la resolució i el document de formalització, i finalitzarà el dia 31 de desembre de 2021. Segon s'estableix en la resolució de convocatòria, per resolució de la persona titular de la conselleria competent en matèria de serveis socials es podrà acordar, per raó d'interés públic, amb anterioritat a la data de finalització i sempre que concórreguen les circumstàncies previstes en l'article 35 del Decret 181/2017, l'ampliació del període de vigència de l'acord d'acció concertada, mitjançant una pròrroga anual, de mutu acord, dels serveis concertats per un màxim de dos anys, mitjançant una o successives pròrrogues anuals.  
  
2n Desestimar parcialment i denegar a les entitats d'iniciativa social i centres que consten en l'annex II el nombre de places oferides que s'hi indiquen, per les causes que així mateix apareixen indicades.  
  
Contra aquesta resolució, que posa fi a la via administrativa, les persones interessades poden interposar un recurs contenciós administratiu davant la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos comptadors des de l'endemà de la notificació, de conformitat amb el que s'estableix en l'article 46.1 de la Llei 29/1998, de 13 de juliol, reguladora de la jurisdicció contenciosa administrativa. Així mateix, poden interposar potestativament un recurs de reposició previ al recurs contenciós administratiu, davant l'òrgan que va dictar l'acte, en el termini d'un mes comptador des de l'endemà de la notificació, segons el que disposen els articles 123 i 124 de la Llei 39/2015, d'1 d'octubre, del procediment administratiu comú de les administracions públiques, o qualsevol altre recurs que consideren convenient per a la defensa dels seus interessos.  
  
  
València, 23 de juliol de 2021.- La directora general de Gestió i Organització del Sistema (p. d. (article 15 de la Resolució de 28.05.2021): Patricia Ramón Galindo.